  Туспуктэм: Руслан Нуриахметов Наталия Сильвестрова Удмуртиысь 9-тӥ классын дышетскись 17 сюрслэсь трос пиналъёс йылпумъясь ӵош вераськонэз (собеседование) умой потӥзы. Эскерон уж 8-тӥ тулыспалэ  ортчиз. Со сярысь элькунысь дышетонъя но тодосъя министерстволэн пресс-службаез ивортӥз. « 2023-тӥ арын Удсуртын йылпумъясь ӵош вераськонэз 17 сюрс 408 дышетскисьёс ортчизы, соос пӧлысь 17 сюрс 184 мурт зачёт басьтӥзы, 224-ез ужэз быдэстыны ӧз быгатэ, одӥгез валэктымон мугъя ужэз ӧз йылпумъя »Ольга Прокошева Удмуртиысь дышетонъя но тодосъя министерстволэн дышетон удыслэсь ӟечлыксэ эскеронъя управлениысьтыз ёзэтлэн кивалтӥсез Ӟуч кылъя йылпумъян ӵош вераськонэ ньыль задание пыре: текстэз шара лыдӟон, сое, ватсан ивортодэт будэтыса, ас кылын веран, быръем темая ас малпамдэ веран но экзаменаторен-собеседникен вачевераськон. Йылпумъясь собеседование понна «зачёт» яке «незачёт» басьтыны луэ. Дышетскисьёс экзаменын ӧжытсэ 10 балл люканы кулэ. «Незачёт» басьтэм яке ужрадэ валэктымон мугъя вуымтэ дышетскисьёс ылпумъян ӵош вераськонэз выльысь ортчыны 15-тӥ южтолэзе но 15 куартолэзе луоз. Тодэ вайытом, Удмуртиысь экзаменъёсъя кун ӧри 11-т классын дышетскисьёсын йылпумъясь сочинение (изложение) гожтэмлы йылпумъянъёс лэсьтӥз. Россиын 2023-тӥ арын школаын экзаменъёсты ортчытон нуналъёсты юнматӥзы. Тегъёс: Дышетон пиналъёс экзамен Удмуртия  